Številka: 4939-257/2019-17

Datum: 9. 7. 2020

**VABILO K DAJANJU PISNIH PONUDB**

Na podlagi 70. člena Zakona o davčnem postopku – ZDavP-2 (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19 in 66/19) v povezavi s petim odstavkom 25. člena Zakona o prekrških - ZP-1 (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US in 73/19 – odl. US) in z 201. členom ZDavP-2 odreja Finančna uprava Republike Slovenije, Titova cesta 10, 2502 Maribor, prodajo premičnin z zbiranjem pisnih ponudb.

|  |  |  |  |  |  |
| --- | --- | --- | --- | --- | --- |
| **Predmet prodaje:** | **Količina** | **EM** | **Ocenjena vrednost v EUR** | **Stopnja carine v %** | **Stopnja DDV v %** |
| **POTOVALNI KOVČEK****znamke: DORMEO GO!**iz blaga, kabinska izvedba,z dimen.: (48 x 36 x 16,5/18) cm, prostornina 29 litrov (S),Ohranjenost: **NOV, NERABLJEN**TARIC oznaka: **4202 12 99 90** | **105** | **kos** | **1.575,00** | **3,7** | **22,00** |

Odpiranje pisnih ponudb bo v petek dne **17. 7. 2020 ob 9:30 uri v sobi št. 27**, v prostorih Finančnega urada Maribor, na naslovu Tržaška cesta 49, 2000 Maribor. Pri izbiri bodo upoštevane samo ponudbe, ki bodo izpolnjevale vse pogoje, navedene v razpisu.

Blago se prodaja kot **komplet v celoti**, po načelu **VIDENO - KUPLJENO**, je brez garancije, reklamacija kvalitete po prevzemu ni možna.

Ogled blaga je možen v času uradnih ur**[[1]](#footnote-1)** Finančnega urada Maribor, na naslovu Tržaška cesta 49, 2000 Maribor. Dodatne informacije lahko interesenti dobijo v času uradnih ur na tel. št. 02/ 776 62 95 ali 031 607 022 (g. Zavernik), do vključno četrtka dne 16. 7. 2020.

Pisne ponudbe je treba poslati v zaprti kuverti, priporočeno po pošti na naslov: **Finančni urad Maribor, Tržaška cesta 49, 2000 Maribor** ali oddati osebno v glavni pisarni **Finančnega urada Maribor, na naslovu Tržaška cesta 49, 2000 Maribor**, s pripisom na naslovni strani pisemske ovojnice: **NE ODPIRAJ – PONUDBA ZA ODKUP »zadeva št.: 4939-257/2019-17 09-720-35«.**

Ob oddaji ponudbe mora ponudnik vplačati varščino ali predložiti ustrezen instrument za zavarovanje plačila varščine v višini 10 % ocenjene vrednosti**.**

Varščina se vplača na depozitni račun FURS številka oz. IBAN: **SI56** **0110 0600 0011 954**, ki je odprt pri Banka Slovenije, Slovenska 35, Ljubljana, SI-1000, SWIFT: BSLJSI2X. Pri nakazilu mora biti naveden sklic na številko odobritve (referenca): **SI21** **P1-507008257019**, pri čemer ponudnik v sklic za plačilo varščine namesto P1 **vpiše svojo osem mestno davčno številko.**

**Pisna ponudba mora vsebovati ime in priimek oziroma firmo kupca, naslov stalnega prebivališča oziroma sedeža, davčno številko in naslov e-pošte za hitrejše obveščanje o morebitni izbiri ter ponujeno ceno brez dajatev.**

Iz ponudbe mora biti nedvoumno razvidno, za katere premičnine je ponujeni znesek kupnine. Ponudba mora biti podpisana s strani ponudnika oziroma odgovorne osebe ponudnika.

Komisija za pregled pisnih ponudb bo upoštevala samo ponudbe, ki bodo dosegale **vsaj polovico ocenjene vrednosti** in bodo vsebovale potrdilo o plačilu varščine ali potrdilo o predložitvi instrumenta za zavarovanje plačila varščine ter bodo oddane, priporočeno, po pošti ali bodo osebno oddane v vložišču **Finančnega urada Maribor, Tržaška cesta 49, 2000 Maribor**, do vključno **četrtka dne** **16. 7. 2020**. Po izteku roka za oddajo ponudb ponudbe ni več mogoče umakniti in postane zavezujoča.

Premičnine bodo prodane najboljšemu ponudniku. V primeru dveh ali več istih ponudb za odkup blaga bo izvršeno žrebanje. Davčni organ bo o izidu zbiranja ponudb ponudnike obvestil v petih dneh od dneva izbire. Ponudnikom, ki s ponudbo ne bodo uspeli, bo varščina oziroma predloženi instrumenti zavarovanja vrnjen(a) najpozneje v petih dneh po prejemu obvestila o izidu zbiranja ponudb.

Ponudnik, ki bo s ponudbo uspel, mora plačati kupnino pod pogoji, ki bodo določeni v prodajni pogodbi, sklenjeni na podlagi izbire najboljšega ponudnika. Vplačana varščina se všteje v kupnino.

**Od dosežene prodajne cene, ki je enaka seštevku ponujene cene ponudnika in zneska carine, se plača 22 % davek na dodano vrednost.**

 dr. Marjan Špilar,

 direktor finančnega urada

Priloga:

- 5 x fotografija blaga

Objavljeno:

- na spletni strani FURS

- na oglasni deski FURS

- spletni oglasnik BOLHA.COM

1. - ponedeljek od 8. do 12. ure in od 13. do 15. ure , torek od 8. do 12. ure in od 13. do 15. ure, sreda od 7. do 12. ure in od 13. do 17. ure ter petek od 8. do 13. ure
 [↑](#footnote-ref-1)